PTG ออกหุ้นกู้ 1.5 พันลบ. ขายรายใหญ่ 16-18 ก.พ.นี้
PTG ออกหุ้นกู้ 1.5 พันลบ. อายุ 3 ปี ดอกเบี้ย 4.25% ขายรายใหญ่ 16-18 ก.พ.59 เพื่อรองรับการประกอบธุรกิจตามแผนงานขยายธุรกิจของบริษัท
10 ก.พ. 2559

บริษัท พีทีจี เอ็นเนอยี จำกัด (มหาชน) หรือ PTG ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 1,500 ล้านบาท อายุ 3 ปี ครบกำหนดไถ่ถอน พ.ศ.2562 อัตราดอกเบี้ยคงที่ 4.25% ต่อปี จ่ายดอกเบี้ยทุกๆ 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือผู้ลงทุนรายใหญ่ ระหว่างวันที่ 16-18 ก.พ. 59 โดยมีผู้จัดการการจัดจำหน่ายหุ้นกู้คือ ธนาคารกรุงไทย และ ธนาคารซีไอเอ็มบี ไทย
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อเป็นการรองรับการประกอบธุรกิจตามแผนงานขยายธุรกิจของบริษัท และเป็นแหล่งเงินทุนหมุนเวียนเพิ่มเติมของบริษัท
สำหรับอันดับความน่าเชื่อถือของผู้ออกหุ้นกู้อยู่ที่ “BBB” แนวโน้มอันดับเครดิต “Stable” โดยบริษัท ทริสเรทติ้ง จำกัด เมื่อวันที่ 29 ม.ค.59 